Kort før klokken 16, kørte to biler frontalt sammen på Ringvejen i Hjørring. Ved sammenstødet blev en 83-årig mand alvorligt kvæstet og kørt på sygehuset som traumepatient, fortæller vagtchef ved Nordjyllands Politi Mads Hessellund. Manden var hjulpet ud af bilen, da hjælpen ankom, mens føreren af den anden bil, en 67-årig kvinde, sad fastklemt. Hun slap dog tilsyneladende uskadt fra sammenstødet, men blev for en sikkerheds skyld bragt til sygehuset for at blive tjekket.
To biler kørte lidt før klokken 16 frontalt sammen på Ringvejen i Hjørring